2022 11 22
2.
LT
Europos Sąjungos oficialusis leidinys
L 302/5
Apibrėžtys Šioje taisyklėje:
2.1.
Elektromagnetinis suderinamumas – transporto priemonės, sudedamosios dalies (-ių) ar atskiro techninio mazgo (-ų) gebėjimas tinkamai veikti savo elektromagnetin ėje aplinkoje, joje niekam nesukeliant nelei­ džiamų elektromagnetini ų trikdžių.
2.2.
Elektromagnetinis trikdys – elektromagnetinis reiškinys, kuris gali pabloginti transporto priemonės, jos sudedamosios dalies (-ių) arba jos atskiro techninio mazgo (-ų) arba netoli transporto priemonės veikiančio įtaiso, mazgo arba sistemos veikimą.
Elektromagnetinis trikdys gali būti elektromagnetinis triukšmas, paša­ linis signalas arba pačios sklidimo terpės pokytis.
2.3.
Elektromagnetinis atsparumas – transporto priemonės, sudedamosios dalies (-ių) arba atskiro techninio mazgo (-ų) gebėjimas veikti neblogėjant charakteristikoms, kai transporto priemonę iš vidaus ar išorės veikia (nurodyti) elektromagnetiniai trikdžiai, kuriuos sudaro pageidaujami radijo siųstuvų perduodami radijo dažnio signalai arba pramonės, mokslo ir medicinos aparatūros dažnių juostoje skleidžiama elektromagne­ tinė spinduliuotė.
2.4.
Elektromagnetin ė aplinka – elektromagnetini ų reiškinių tam tikroje vietoje visuma.
2.5.
Plačiosios dažnių juostos spinduliuotė – spinduliuotė, kurios dažnių juosta yra platesnė už tam tikro matavimo prietaiso arba imtuvo dažnių juostą (Tarptautinio specialiojo radijo trukdžių komiteto (CISPR) leidinys Nr. 25).
2.6.
Siaurosios dažnių juostos spinduliuotė – spinduliuotė, kurios dažnių juosta yra siauresnė už tam tikro matavimo prietaiso arba imtuvo dažnių juostą (CISPR Nr. 25).
2.7.
Elektrinė arba elektroninė sistema – elektrinis arba elektroninis įtaisas (-ai) arba jų rinkinys (-iai) su visomis susijusiomis elektros jungtimis, kuris (-ie) sudaro transporto priemonės dalį, tačiau kurių atskiras tipo patvirtinimas nėra numatytas.
2.8.
Elektrinis arba elektroninis surenkamasis mazgas (ESM) – elektrinis arba elektroninis įtaisas arba jų komp­ lektas (-ai), su visomis elektros jungtimis, skirtas montuoti į transporto priemonę ir atliekantis vieną ar daugiau specializuotų funkcijų.
Gamintojo arba jo įgaliotojo atstovo prašymu ESM gali būti patvirtintas kaip „sudedamoji dalis“ arba „atskiras techninis mazgas“ (ATM).
2.9.
Transporto priemonės tipas – elektromagnetinio suderinamumo požiūriu – visos transporto priemonės, kurios iš esmės nesiskiria šiais požymiais:
2.9.1.
variklio skyriaus bendruoju dydžiu ir forma;
2.9.2.
elektrinių arba elektroninių sudedamųjų dalių bendrąja schema ir bendrąja elektros instaliacijos schema;
2.9.3.
pirmine medžiaga, iš kurios pagamintas transporto priemonės kėbulas arba karkasas (pvz., plieno, aliuminio arba stiklo pluošto korpusas arba karkasas).
Jei yra plokščių iš kitos medžiagos, tai nekeičia transporto priemonės tipo, jeigu nepakinta kėbulo pirminė medžiaga.
Tačiau apie tokius pakeitimus būtina informuoti.
2.10.
ESM tipas – elektromagnetinio suderinamumo požiūriu – ESM, kuris nesiskiria šiais pagrindiniais požymiais:
2.10.1.
ESM atliekama funkcija;
2.10.2.
bendrąja elektrinių arba elektroninių sudedamųjų dalių schema, jei taikoma.
2.11.
Transporto priemonės elektros instaliacija – maitinimo įtampos, šynų sistemos (pvz., CAN), signaliniai arba aktyviųjų antenų kabeliai, kuriuos įrengia transporto priemonės gamintojas.